Document ID: 31988R2870

*****
ΚΑΝΟΝΙΣΜΟΣ (ΕΟΚ) αριθ. 2870/88 ΤΗΣ ΕΠΙΤΡΟΠΗΣ
της 16ης Σεπτεμβρίου 1988
για τροποποίηση του κανονισμού (ΕΟΚ) αριθ. 1244/82 περί λεπτομερειών εφαρμογής του καθεστώτος της πριμοδοτήσεως προς διατήρηση των αγελών θηλαζουσών αγελάδων και για παρέκκλιση από τον εν λόγω κανονισμό όσον αφορά τις προθεσμίες πληρωμής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1357/80 του Συμβουλίου της 5ης Ιουνίου 1980 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 1244/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1588/87 (4), προβλέπει ότι η προθεσμία για την υποβολή των αιτήσεων πριμοδοτήσεως λήγει στις 30 Νοεμβρίου κάθε έτους· ότι νέες τεχνικές που έχουν σχέση με την εκτροφή θηλαζουσών αγελάδων καθιστούν επιθυμητή την παράταση της εν λόγω περιόδου·
ότι στην Ισπανία, λόγω της σχεδιασθείσας μεταβολής του ποσού της πριμοδότησης, δεν είναι δυνατόν να τηρηθεί, όσον αφορά τις αιτήσεις που έχουν υποβληθεί στο πλαίσιο της περιόδου εμπορίας 1987/88, η προθεσμία πληρωμής που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 1244/82· ότι πρέπει να προβλεφθεί παρέκκλιση ως προς την εν λόγω προθεσμία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 πρώτο εδάφιο του κανονισμού (ΕΟΚ) αριθ. 1244/82, η ημερομηνία «30 Νοεμβρίου» αντικαθίσταται από την ημερομηνία «31 Ιανουαρίου».
Άρθρο 2
Κατά παρέκκλιση από το άρθρο 3 παράγραφος 1 του κανονισμού (ΕΟΚ) αριθ. 1244/82, επιτρέπεται στην Ισπανία, όσον αφορά τις αιτήσεις που έχουν υποβληθεί στο πλαίσιο της περιόδου εμπορίας 1987/88, να καταβάλει τα ποσά της πριμοδότησης μέσα στους δέκα οκτώ μήνες που ακολουθούν την έναρξη της περιόδου που αναφέρεται στο άρθρο 1 παράγραφος 1 του εν λόγω κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Σεπτεμβρίου 1988.

Labels: 4
18
6